**Ministru kabineta noteikumu projekta “Grozījumi Ministru kabineta 2007. gada 31. jūlija noteikumos Nr. 525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2007. gada 31. jūlija noteikumos Nr.525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”” (turpmāk – noteikumu projekts) paredz svītrot normas par eļļas atkritumiem. Eļļas atkritumi ir naftas produktus saturoši atkritumi. Tādējādi tiks nodrošināts, ka naftas produktu atkritumu aprite, piemēram, savākšana, apsaimniekošana, pārstrāde, reģenerācija vai paglabāšana noritēs atbilstoši vides aizsardzības normatīvo aktu prasībām un to vairs neregulēs akcīzes jomas normatīvie akti.  Noteikumu projekts stājas spēkā 2022. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts atbilstoši grozījumiem likumā “Par akcīzes nodokli”” (likumprojekts Nr.1058/Lp13), kas paredz no likuma izslēgt regulējumu par eļļas atkritumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd saskaņā ar likuma “Par akcīzes nodokli” 14. panta 2.1daļu eļļas atkritumiem, kuri ietilpst Kombinētās nomenklatūras 2710. preču pozīcijā, izņemot degvieleļļu, kuras kolorimetriskais indekss ir vienāds ar 2,0 vai lielāks vai kinemātiskā viskozitāte 50°C ir vienāda ar 25 mm2/s vai lielāka, tās aizstājējproduktiem un komponentiem, Ministru kabineta noteiktajā kārtībā piemēro šā panta otrajā daļā noteikto nodokļa likmi, ja tos realizē vai paredz realizācijai, izmanto vai paredz izmantošanai par kurināmo. Šajā gadījumā uz eļļas atkritumiem neattiecas norma par iezīmēšanu (marķēšanu). Minēto Ministra kabineta kārtību nosaka Ministru kabineta 2007. gada 31. jūlija noteikumi Nr. 525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” (turpmāk – MK noteikumi Nr.525) (noteikumu 1.1.apakšpunkts, 4. punkts, IV. sadaļa, 118.2, 122.1 un 132. punkts, un noteikumu 2., 4., 9. un 10. pielikums). Saskaņā ar minētajiem noteikumiem, lai eļļas atkritumus varētu izmantot par kurināmo un piemērot samazinātu akcīzes nodokļa likmi, ir nepieciešams saņemt izziņu par tiesībām iegādāties eļļas atkritumus. Minētie noteikumi nosaka arī šāda produkta kā akcīzes preces aprites kārtību šajā gadījumā.  Ar grozījumiem likumā “Par akcīzes nodokli”” (likumprojekts Nr.1058/Lp13) ir paredzēts izslēgt no likuma normas par eļļas atkritumiem, t.sk. izslēgt no likuma 14. panta 2.1 daļu, kurā ir noteikts arī deleģējums Ministru kabinetam. Tādējādi samazinātu akcīzes nodokļa likmi eļļas atkritumiem kā kurināmajam vairs nepiemēros un eļļas atkritumu apriti vairs nereglamentēs akcīzes jomas normatīvie akti.  Izslēdzot no likuma “Par akcīzes nodokli” normas par eļļas atkritumiem, t.sk. deleģējumu Ministru kabinetam, ir nepieciešams veikt atbilstošus grozījumus MK noteikumos Nr.525.  Noteikumu projekts stājas spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem un personām, kuri veic darbības ar eļļas atkritumiem. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu no MK noteikumiem Nr.525 tiek svītrotas normas par eļļas atkritumiem, jo naftas produktu atkritumu apritei, piemēram, savākšanai, apsaimniekošanai, pārstrādei, reģenerācijai vai paglabāšanai jānotiek atbilstoši vides aizsardzības normatīvo aktu prasībām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārais novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021.gada 31.maijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: <https://www.fm.gov.lv/lv/mk-noteikumu-projekts-grozijumi-ministru-kabineta-2007-gada-31-julija-noteikumos-nr-525-kartiba-kada-atseviskiem-naftas-produktiem-piemero-samazinatu-akcizes-nodokla-likmi-vai-atbrivojumu-no-akcizes-nodokla>  un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://www.mk.gov.lv/lv/ministru-kabineta-diskusiju-dokumenti>  Sabiedrības līdzdarbība par projekta izstrādi tika nodrošināta arī virzot grozījumus likumā “Par akcīzes nodokli” (likumprojekts Nr.1058/Lp13). |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūciju cilvēkresursiem | Projekta izpilde neietekmēs pārvaldes funkcijas.  Projekta izpildei nav nepieciešama jaunu institūciju izveide, esošo institūciju likvidācija vai reorganizācija.  Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav |

Finanšu ministrs J. Reirs

Pužule, 67095521

[gunta.puzule@fm.gov.lv](mailto:gunta.puzule@fm.gov.lv)